PR9 "2017

บริษัท โรงพยาบาลพระรามเก้า จำกัด

หมายเหตุประกอบงบการเงิน

สำหรับปีสิ้นสุดวันที่ 31 ธันวาคม 2560

1.	ข้อมูลทั่วไป

บริษัท โรงพยาบาลพระรามเก้า จำกัด (“บริษัทฯ”) จัดตั้งขึ้นเป็นบริษัทจำกัดและมีภูมิลำเนา                        ในประเทศไทย บริษัทฯดำเนินธุรกิจหลักในการประกอบกิจการโรงพยาบาล ที่อยู่ตามที่จดทะเบียนของบริษัทฯอยู่ที่ 99 ถนนพระราม 9 แขวงบางกะปิ เขตห้วยขวาง กรุงเทพมหานคร

2.	เกณฑ์ในการจัดทำงบการเงิน

2.1	งบการเงินนี้จัดทำขึ้นตามมาตรฐานการรายงานทางการเงินที่กำหนดในพระราชบัญญัติวิชาชีพบัญชี พ.ศ. 2547 โดยแสดงรายการในงบการเงินตามข้อกำหนดในประกาศกรมพัฒนาธุรกิจการค้าลงวันที่                        11 ตุลาคม 2559 ออกตามความในพระราชบัญญัติการบัญชี พ.ศ. 2543

งบการเงินฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินฉบับภาษาอังกฤษแปลจากงบการเงินฉบับภาษาไทยนี้

งบการเงินนี้ได้จัดทำขึ้นโดยใช้เกณฑ์ราคาทุนเดิมเว้นแต่จะได้เปิดเผยเป็นอย่างอื่นในนโยบาย                      การบัญชี

2.2	การเปลี่ยนแปลงเกณฑ์ในการจัดทำงบการเงิน

ในระหว่างปีปัจจุบัน บริษัทฯได้เปลี่ยนแปลงเกณฑ์ในการจัดทำงบการเงินโดยนำมาตรฐาน                        การรายงานทางการเงินมาถือปฏิบัติแทนมาตรฐานการรายงานทางการเงินสำหรับกิจการที่ไม่มี                    ส่วนได้เสียสาธารณะ เพื่อให้งบการเงินที่นำเสนอให้ข้อมูลที่เป็นประโยชน์และสะท้อนต่อฐานะ                  ทางการเงิน ผลการดำเนินงาน และกระแสเงินสดของบริษัทฯได้ดียิ่งขึ้น และเพื่อเป็นไปตามแผนการนำหลักทรัพย์เข้าจดทะเบียนในตลาดหลักทรัพย์แห่งประเทศไทย การนำมาตรฐานการรายงาน                      ทางการเงินดังกล่าวมาถือปฏิบัติไม่มีผลกระทบต่องบการเงินแต่อย่างใด ยกเว้นมาตรฐานการบัญชีดังต่อไปนี้

มาตรฐานการบัญชี ฉบับที่ 12 เรื่อง ภาษีเงินได้

มาตรฐานฉบับนี้กำหนดให้กิจการระบุผลแตกต่างชั่วคราวที่เกิดจากความแตกต่างของมูลค่าสินทรัพย์และหนี้สินระหว่างเกณฑ์ทางบัญชีและภาษีอากร เพื่อรับรู้ผลกระทบทางภาษีเป็นสินทรัพย์              หรือหนี้สินภาษีเงินได้รอการตัดบัญชีตามหลักเกณฑ์ที่กำหนด บริษัทฯได้เปลี่ยนแปลงนโยบาย                     การบัญชีดังกล่าวในปีปัจจุบันและปรับย้อนหลังงบการเงินของปีก่อนที่แสดงเป็นข้อมูลเปรียบเทียบเสมือนหนึ่งว่าบริษัทฯรับรู้ผลกระทบทางภาษีเป็นสินทรัพย์หรือหนี้สินภาษีเงินได้รอการตัดบัญชี                มาโดยตลอด ผลสะสมของการเปลี่ยนแปลงนโยบายการบัญชีดังกล่าวแสดงอยู่ในหมายเหตุประกอบ          งบการเงินข้อ 4

มาตรฐานการบัญชี ฉบับที่ 19 เรื่อง ผลประโยชน์ของพนักงาน

มาตรฐานฉบับนี้กำหนดให้กิจการรับรู้ผลประโยชน์ที่ให้กับพนักงานเป็นค่าใช้จ่ายเมื่อกิจการได้รับบริการจ้างงานจากพนักงานแล้ว โดยเฉพาะอย่างยิ่งกิจการจะต้องประเมินและบันทึกหนี้สินเกี่ยวกับผลประโยชน์ของพนักงานเนื่องจากเกษียณอายุ โดยใช้การคำนวณตามหลักคณิตศาสตร์ประกันภัย ซึ่งเดิมบริษัทฯบันทึกผลประโยชน์ที่ให้กับพนักงานดังกล่าวตามหลักเกณฑ์การประมาณการหนี้สินด้วยจำนวนประมาณการที่ดีที่สุด บริษัทฯได้เปลี่ยนแปลงนโยบายการบัญชีดังกล่าวในปีปัจจุบันและรับรู้หนี้สินโดยใช้วิธีปรับย้อนหลังเสมือนว่าได้บันทึกค่าใช้จ่ายผลประโยชน์พนักงานตามมาตรฐานการบัญชีฉบับนี้มาโดยตลอด ผลสะสมของการเปลี่ยนแปลงนโยบายการบัญชีดังกล่าวแสดงอยู่ในหมายเหตุประกอบงบการเงินข้อ 4

3.	มาตรฐานการรายงานทางการเงินใหม่

ก. มาตรฐานการรายงานทางการเงินที่เริ่มมีผลบังคับใช้ในปีปัจจุบัน

ในระหว่างปี บริษัทฯได้นำมาตรฐานการรายงานทางการเงินและการตีความมาตรฐานการรายงาน                 ทางการเงินฉบับปรับปรุง (ปรับปรุง 2559) รวมถึงแนวปฏิบัติทางบัญชีฉบับใหม่ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2560 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการปรับปรุงถ้อยคำและคำศัพท์                            การตีความและการให้แนวปฏิบัติทางการบัญชีกับผู้ใช้มาตรฐาน การนำมาตรฐานการรายงาน             ทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของบริษัทฯ

ข. มาตรฐานการรายงานทางการเงินที่จะมีผลบังคับใช้ในอนาคต

ในระหว่างปีปัจจุบัน สภาวิชาชีพบัญชีได้ประกาศใช้มาตรฐานการรายงานทางการเงินและการตีความมาตรฐานการรายงานทางการเงินฉบับปรับปรุง (ปรับปรุง 2560) จำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2561 มาตรฐาน                        การรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการปรับปรุงและอธิบาย                     ให้ชัดเจนเกี่ยวกับการเปิดเผยข้อมูลในหมายเหตุประกอบงบการเงิน

ฝ่ายบริหารของบริษัทฯเชื่อว่ามาตรฐานการรายงานทางการเงินฉบับปรับปรุงจะไม่มีผลกระทบ              อย่างเป็นสาระสำคัญต่องบการเงินเมื่อนำมาถือปฏิบัติ

4. 	ผลสะสมจากการเปลี่ยนแปลงนโยบายการบัญชีเนื่องจากการเปลี่ยนแปลงเกณฑ์ในการจัดทำ                     งบการเงิน

ในระหว่างปีปัจจุบัน บริษัทฯได้เปลี่ยนแปลงเกณฑ์ในการจัดทำงบการเงินโดยนำมาตรฐาน                             การรายงานทางการเงินมาถือปฏิบัติแทนมาตรฐานการรายงานทางการเงินสำหรับกิจการที่ไม่มี                 ส่วนได้เสียสาธารณะ ทั้งนี้ มีผลให้บริษัทฯต้องนำมาตรฐานการบัญชี ฉบับที่ 12 เรื่อง ภาษีเงินได้ และ ฉบับที่ 19 เรื่อง ผลประโยชน์ของพนักงาน มาถือปฏิบัติตามที่กล่าวในหมายเหตุประกอบการเงิน                   ข้อ 2.2 บริษัทฯได้ปรับย้อนหลังงบแสดงฐานะการเงิน ณ วันที่ 31 ธันวาคม 2559 งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้นและงบกระแสเงินสดสำหรับปีสิ้นสุดวันที่                    31 ธันวาคม 2559 และนำเสนองบแสดงฐานะการเงิน ณ วันที่ 1 มกราคม 2559 ที่แสดงเป็นข้อมูลเปรียบเทียบเพื่อสะท้อนการเปลี่ยนเกณฑ์ในการจัดทำงบการเงิน ผลสะสมของการเปลี่ยนเกณฑ์ในการจัดทำงบการเงินดังกล่าวแสดงเป็นรายการแยกต่างหากในงบแสดงการเปลี่ยนแปลงส่วนของ                  ผู้ถือหุ้น

จำนวนเงินของรายการปรับปรุงที่มีผลกระทบต่อรายการในงบแสดงฐานะการเงินและ                                         งบกำไรขาดทุนเบ็ดเสร็จ มีดังนี้

5.	นโยบายการบัญชีที่สำคัญ

5.1	การรับรู้รายได้

รายได้จากการประกอบกิจการโรงพยาบาล

รายได้จากการประกอบกิจการโรงพยาบาลโดยส่วนใหญ่ประกอบด้วยรายได้ค่ารักษาพยาบาล                  ค่าห้องพัก ค่ายา โดยจะบันทึกเป็นรายได้เมื่อได้ให้บริการหรือจำหน่ายแล้ว

ดอกเบี้ยรับ

ดอกเบี้ยรับถือเป็นรายได้ตามเกณฑ์คงค้างโดยคำนึงถึงอัตราผลตอบแทนที่แท้จริง

รายได้ค่าเช่า

รายได้ค่าเช่ารับรู้เป็นรายได้ตามระยะเวลาของการให้เช่าและตามอัตราที่กำหนดในสัญญา

5.2	เงินสดและรายการเทียบเท่าเงินสด

เงินสดและรายการเทียบเท่าเงินสด หมายถึง เงินสดและเงินฝากธนาคาร และเงินลงทุนระยะสั้นที่มีสภาพคล่องสูง ซึ่งถึงกำหนดจ่ายคืนภายในระยะเวลาไม่เกิน 3 เดือนนับจากวันที่ได้มาและไม่มีข้อจำกัดในการเบิกใช้

5.3	ลูกหนี้การค้า

ลูกหนี้การค้าแสดงมูลค่าตามจำนวนมูลค่าสุทธิที่จะได้รับ บริษัทฯบันทึกค่าเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเก็บเงินจากลูกหนี้ไม่ได้ ซึ่งโดยทั่วไปพิจารณาจากประสบการณ์การเก็บเงินและการวิเคราะห์อายุหนี้

5.4	ยา เวชภัณฑ์และวัสดุคงเหลือ

ยา เวชภัณฑ์และวัสดุคงเหลือแสดงมูลค่าตามราคาทุนหรือมูลค่าสุทธิที่จะได้รับแล้วแต่ราคาใด         จะต่ำกว่า ราคาทุนคำนวณโดยใช้วิธีเข้าก่อนออกก่อน

5.5	เงินลงทุน

ก)	เงินลงทุนในหลักทรัพย์เผื่อขายแสดงตามมูลค่ายุติธรรม การเปลี่ยนแปลงในมูลค่ายุติธรรมของหลักทรัพย์ดังกล่าวบันทึกในกำไรขาดทุนเบ็ดเสร็จอื่น และจะบันทึกในส่วนของกำไรหรือขาดทุนเมื่อได้จำหน่ายหลักทรัพย์นั้นออกไป

ข)	เงินลงทุนในตราสารทุนที่ไม่อยู่ในความต้องการของตลาดถือเป็นเงินลงทุนทั่วไป ซึ่งแสดง                  ในราคาทุนสุทธิจากค่าเผื่อการด้อยค่า (ถ้ามี)

มูลค่ายุติธรรมของหลักทรัพย์ในความต้องการของตลาดคำนวณจากราคาเสนอซื้อหลังสุด                            ณ สิ้นวันทำการสุดท้ายของปี

บริษัทฯใช้วิธีถัวเฉลี่ยถ่วงน้ำหนักในการคำนวณต้นทุนของเงินลงทุน

เมื่อมีการจำหน่ายเงินลงทุน ผลต่างระหว่างสิ่งตอบแทนสุทธิที่ได้รับกับมูลค่าตามบัญชีของเงินลงทุน จะถูกบันทึกในส่วนของกำไรหรือขาดทุน

5.6	ที่ดิน อาคารและอุปกรณ์ และค่าเสื่อมราคา

ที่ดินแสดงมูลค่าตามราคาทุน อาคารและอุปกรณ์แสดงมูลค่าตามราคาทุนหักค่าเสื่อมราคาสะสมและค่าเผื่อการด้อยค่าของสินทรัพย์ (ถ้ามี)

ค่าเสื่อมราคาของอาคารและอุปกรณ์คำนวณจากราคาทุนของสินทรัพย์โดยวิธีเส้นตรงตามอายุการให้ประโยชน์โดยประมาณดังนี้

ค่าเสื่อมราคารวมอยู่ในการคำนวณผลการดำเนินงาน

ไม่มีการคิดค่าเสื่อมราคาสำหรับที่ดิน สินทรัพย์ระหว่างติดตั้งและงานระหว่างก่อสร้าง

บริษัทฯตัดรายการที่ดิน อาคาร และอุปกรณ์ออกจากบัญชี เมื่อจำหน่ายสินทรัพย์หรือคาดว่าจะไม่ได้รับประโยชน์เชิงเศรษฐกิจในอนาคตจากการใช้หรือจากการจำหน่ายสินทรัพย์ รายการ                    ผลกำไรหรือขาดทุนจากการจำหน่ายสินทรัพย์จะรับรู้ในส่วนของกำไรหรือขาดทุน                            เมื่อบริษัทฯตัดรายการสินทรัพย์นั้นออกจากบัญชี

5.7	สินทรัพย์ไม่มีตัวตน

สินทรัพย์ไม่มีตัวตนแสดงมูลค่าตามราคาทุนหักค่าตัดจำหน่ายสะสมและค่าเผื่อการด้อยค่าของสินทรัพย์นั้น (ถ้ามี)

ค่าตัดจำหน่ายคำนวณจากราคาทุนของสินทรัพย์ดังกล่าวโดยใช้วิธีเส้นตรงตามอายุการให้ประโยชน์โดยประมาณ 7 - 10 ปี

ค่าตัดจำหน่ายรับรู้เป็นค่าใช้จ่ายในส่วนของกำไรหรือขาดทุน

บริษัทฯตัดจำหน่ายสินทรัพย์ไม่มีตัวตนที่มีอายุการให้ประโยชน์จำกัดอย่างมีระบบตลอดอายุ                 การให้ประโยชน์เชิงเศรษฐกิจของสินทรัพย์นั้น และจะประเมินการด้อยค่าของสินทรัพย์ดังกล่าวเมื่อมีข้อบ่งชี้ว่าสินทรัพย์นั้นเกิดการด้อยค่า บริษัทฯจะทบทวนระยะเวลาการตัดจำหน่ายและวิธีการตัดจำหน่ายของสินทรัพย์ไม่มีตัวตนดังกล่าวทุกสิ้นปีเป็นอย่างน้อย

5.8	รายการธุรกิจกับบุคคลหรือกิจการที่เกี่ยวข้องกัน

บุคคลหรือกิจการที่เกี่ยวข้องกันกับบริษัทฯ หมายถึง บุคคลหรือกิจการที่มีอำนาจควบคุมบริษัทฯหรือถูกบริษัทฯควบคุมไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัทฯ

นอกจากนี้ บุคคลหรือกิจการที่เกี่ยวข้องกันยังหมายรวมถึงบริษัทร่วมและบุคคลหรือกิจการที่มีสิทธิออกเสียงโดยทางตรงหรือทางอ้อม ซึ่งทำให้มีอิทธิพลอย่างเป็นสาระสำคัญต่อบริษัทฯ ผู้บริหารสำคัญ กรรมการหรือพนักงานของบริษัทฯที่มีอำนาจในการวางแผนและควบคุม                   การดำเนินงานของบริษัทฯ

5.9	สัญญาเช่าระยะยาว

สัญญาเช่าอุปกรณ์ที่ความเสี่ยงและผลตอบแทนของความเป็นเจ้าของส่วนใหญ่ได้โอนไปให้กับผู้เช่าถือเป็นสัญญาเช่าการเงิน สัญญาเช่าการเงินจะบันทึกเป็นรายจ่ายฝ่ายทุนด้วยมูลค่ายุติธรรมของสินทรัพย์ที่เช่าหรือมูลค่าปัจจุบันสุทธิของจำนวนเงินที่ต้องจ่ายตามสัญญาเช่าแล้วแต่มูลค่าใดจะต่ำกว่า ภาระผูกพันตามสัญญาเช่าหักค่าใช้จ่ายทางการเงินจะบันทึกเป็นหนี้สินระยะยาว ส่วนดอกเบี้ยจ่าย                จะบันทึกในส่วนของกำไรหรือขาดทุนตลอดอายุของสัญญาเช่า สินทรัพย์ที่ได้มาตามสัญญาเช่าการเงินจะคิดค่าเสื่อมราคาตลอดอายุการใช้งานของสินทรัพย์ที่เช่าหรืออายุของสัญญาเช่า แล้วแต่ระยะเวลาใดจะต่ำกว่า

สัญญาเช่าอุปกรณ์ที่ความเสี่ยงและผลตอบแทนของความเป็นเจ้าของส่วนใหญ่ไม่ได้โอนไปให้กับ                         ผู้เช่าถือเป็นสัญญาเช่าดำเนินงาน จำนวนเงินที่จ่ายตามสัญญาเช่าดำเนินงานรับรู้เป็นค่าใช้จ่าย                               ในส่วนของกำไรหรือขาดทุนตามวิธีเส้นตรงตลอดอายุของสัญญาเช่า

5.10	การด้อยค่าของสินทรัพย์

ทุกวันสิ้นรอบระยะเวลารายงาน บริษัทฯจะทำการประเมินการด้อยค่าของที่ดิน อาคารและอุปกรณ์หรือสินทรัพย์ที่ไม่มีตัวตนอื่นของบริษัทฯหากมีข้อบ่งชี้ว่าสินทรัพย์ดังกล่าวอาจด้อยค่า บริษัทฯรับรู้ขาดทุนจากการด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น ทั้งนี้ มูลค่าที่คาดว่าจะได้รับคืนหมายถึงมูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า

บริษัทฯจะรับรู้รายการขาดทุนจากการด้อยค่าในส่วนของกำไรหรือขาดทุน

5.11	ผลประโยชน์ของพนักงาน

ผลประโยชน์ระยะสั้นของพนักงาน

บริษัทฯรับรู้ เงินเดือน ค่าจ้าง โบนัส และเงินสมทบกองทุนประกันสังคมเป็นค่าใช้จ่ายเมื่อเกิดรายการ

ผลประโยชน์หลังออกจากงานของพนักงานและผลประโยชน์ระยะยาวอื่นของพนักงาน

โครงการสมทบเงิน

บริษัทฯและพนักงานของบริษัทฯได้ร่วมกันจัดตั้งกองทุนสำรองเลี้ยงชีพขึ้น ซึ่งกองทุนจะประกอบด้วยเงินที่พนักงานจ่ายสะสมและเงินที่บริษัทฯจ่ายสมทบให้เป็นรายเดือน สินทรัพย์ของกองทุนสำรองเลี้ยงชีพได้แยกออกจากสินทรัพย์ของบริษัทฯ เงินที่บริษัทฯจ่ายสมทบกองทุนสำรองเลี้ยงชีพบันทึกเป็นค่าใช้จ่ายในปีที่เกิดรายการ

โครงการผลประโยชน์หลังออกจากงานและผลประโยชน์ระยะยาวอื่นของพนักงาน

บริษัทฯมีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามกฎหมายแรงงานและตามโครงการผลตอบแทนพนักงานอื่น ๆ ซึ่งบริษัทฯถือว่าเงินชดเชยดังกล่าวเป็นโครงการผลประโยชน์หลังออกจากงานสำหรับพนักงาน นอกจากนั้น บริษัทฯจัดให้มีโครงการผลประโยชน์ระยะยาวอื่นของพนักงาน ได้แก่ โครงการของรางวัลการปฏิบัติงานครบกำหนดระยะเวลา

บริษัทฯคำนวณหนี้สินตามโครงการผลประโยชน์หลังออกจากงานของพนักงานและโครงการผลประโยชน์ระยะยาวอื่นของพนักงาน โดยใช้วิธีคิดลดแต่ละหน่วยที่ประมาณการไว้ (Projected Unit Credit Method) โดยผู้เชี่ยวชาญอิสระได้ทำการประเมินภาระผูกพันดังกล่าวตามหลักคณิตศาสตร์ประกันภัย

ผลกำไรหรือขาดทุนจากการประมาณการตามหลักคณิตศาสตร์ประกันภัย สำหรับโครงการผลประโยชน์หลังออกจากงานของพนักงานจะรับรู้ทันทีในกำไรขาดทุนเบ็ดเสร็จอื่น

ผลกำไรหรือขาดทุนจากการประมาณการตามหลักคณิตศาสตร์ประกันภัย สำหรับโครงการผลประโยชน์ระยะยาวอื่นของพนักงานจะรับรู้ทันทีในกำไรหรือขาดทุน

5.12	ประมาณการหนี้สิน

บริษัทฯจะบันทึกประมาณการหนี้สินไว้ในบัญชีเมื่อภาระผูกพันซึ่งเป็นผลมาจากเหตุการณ์ในอดีต     ได้เกิดขึ้นแล้ว และมีความเป็นไปได้ค่อนข้างแน่นอนว่าบริษัทฯจะเสียทรัพยากรเชิงเศรษฐกิจไป              เพื่อปลดเปลื้องภาระผูกพันนั้น และบริษัทฯสามารถประมาณมูลค่าภาระผูกพันนั้นได้อย่างน่าเชื่อถือ

5.13	ภาษีเงินได้

ภาษีเงินได้ประกอบด้วยภาษีเงินได้ปัจจุบันและภาษีเงินได้รอการตัดบัญชี

ภาษีเงินได้ปัจจุบัน

บริษัทฯบันทึกภาษีเงินได้ปัจจุบันตามจำนวนที่คาดว่าจะจ่ายให้แก่หน่วยงานจัดเก็บภาษีของรัฐ                  โดยคำนวณจากกำไรทางภาษีตามหลักเกณฑ์ที่กำหนดในกฎหมายภาษีอากร

ภาษีเงินได้รอการตัดบัญชี

บริษัทฯบันทึกภาษีเงินได้รอการตัดบัญชีของผลแตกต่างชั่วคราวระหว่างราคาตามบัญชีของสินทรัพย์และหนี้สิน ณ วันสิ้นรอบระยะเวลารายงานกับฐานภาษีของสินทรัพย์และหนี้สินที่เกี่ยวข้องนั้น                    โดยใช้อัตราภาษีที่มีผลบังคับใช้ ณ วันสิ้นรอบระยะเวลารายงาน

บริษัทฯรับรู้หนี้สินภาษีเงินได้รอการตัดบัญชีของผลแตกต่างชั่วคราวที่ต้องเสียภาษีทุกรายการ                     แต่รับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษี รวมทั้งผลขาดทุนทางภาษีที่ยังไม่ได้ใช้ในจำนวนเท่าที่มีความเป็นไปได้ค่อนข้างแน่ที่บริษัทฯจะมีกำไรทางภาษี                      ในอนาคตเพียงพอที่จะใช้ประโยชน์จากผลแตกต่างชั่วคราวที่ใช้หักภาษีและผลขาดทุนทางภาษี                         ที่ยังไม่ได้ใช้นั้น

บริษัทฯจะทบทวนมูลค่าตามบัญชีของสินทรัพย์ภาษีเงินได้รอการตัดบัญชีทุกสิ้นรอบระยะเวลารายงานและจะทำการปรับลดมูลค่าตามบัญชีดังกล่าว หากมีความเป็นไปได้ค่อนข้างแน่ว่าบริษัทฯ                 จะไม่มีกำไรทางภาษีเพียงพอต่อการนำสินทรัพย์ภาษีเงินได้รอการตัดบัญชีทั้งหมดหรือบางส่วนมาใช้ประโยชน์

บริษัทฯจะบันทึกภาษีเงินได้รอการตัดบัญชีโดยตรงไปยังส่วนของผู้ถือหุ้นหากภาษีที่เกิดขึ้นเกี่ยวข้องกับรายการที่ได้บันทึกโดยตรงไปยังส่วนของผู้ถือหุ้น

5.14	การวัดมูลค่ายุติธรรม

มูลค่ายุติธรรม หมายถึง ราคาที่คาดว่าจะได้รับจากการขายสินทรัพย์หรือเป็นราคาที่จะต้องจ่าย                   เพื่อโอนหนี้สินให้ผู้อื่นโดยรายการดังกล่าวเป็นรายการที่เกิดขึ้นในสภาพปกติระหว่างผู้ซื้อและผู้ขาย            (ผู้ร่วมในตลาด) ณ วันที่วัดมูลค่า บริษัทฯใช้ราคาเสนอซื้อขายในตลาดที่มีสภาพคล่องในการวัดมูลค่ายุติธรรมของสินทรัพย์และหนี้สินซึ่งมาตรฐานการรายงานทางการเงินที่เกี่ยวข้องกำหนด                     ให้ต้องวัดมูลค่าด้วยมูลค่ายุติธรรม ยกเว้นในกรณีที่ไม่มีตลาดที่มีสภาพคล่องสำหรับสินทรัพย์หรือหนี้สินที่มีลักษณะเดียวกันหรือไม่สามารถหาราคาเสนอซื้อขายในตลาดที่มีสภาพคล่องได้ บริษัทฯจะประมาณมูลค่ายุติธรรมโดยใช้เทคนิคการประเมินมูลค่าที่เหมาะสมกับแต่ละสถานการณ์ และพยายามใช้ข้อมูลที่สามารถสังเกตได้ที่เกี่ยวข้องกับสินทรัพย์หรือหนี้สินที่จะวัดมูลค่ายุติธรรมนั้น            ให้มากที่สุด

ลำดับชั้นของมูลค่ายุติธรรมที่ใช้วัดมูลค่าและเปิดเผยมูลค่ายุติธรรมของสินทรัพย์และหนี้สิน                         ในงบการเงินแบ่งออกเป็นสามระดับตามประเภทของข้อมูลที่นำมาใช้ในการวัดมูลค่ายุติธรรม ดังนี้

ระดับ 1 	ใช้ข้อมูลราคาเสนอซื้อขายของสินทรัพย์หรือหนี้สินอย่างเดียวกันในตลาดที่มีสภาพคล่อง

ระดับ 2	ใช้ข้อมูลอื่นที่สามารถสังเกตได้ของสินทรัพย์หรือหนี้สิน ไม่ว่าจะเป็นข้อมูลทางตรงหรือทางอ้อม

ระดับ 3	ใช้ข้อมูลที่ไม่สามารถสังเกตได้ เช่น ข้อมูลเกี่ยวกับกระแสเงินสดในอนาคตที่กิจการประมาณขึ้น

ทุกวันสิ้นรอบระยะเวลารายงาน บริษัทฯจะประเมินความจำเป็นในการโอนรายการระหว่างลำดับชั้นของมูลค่ายุติธรรมสำหรับสินทรัพย์และหนี้สินที่ถืออยู่ ณ วันสิ้นรอบระยะเวลารายงานที่มีการวัดมูลค่ายุติธรรมแบบเกิดขึ้นประจำ

6.	การใช้ดุลยพินิจและประมาณการทางบัญชีที่สำคัญ

ในการจัดทำงบการเงินตามมาตรฐานการรายงานทางการเงิน ฝ่ายบริหารจำเป็นต้องใช้ดุลยพินิจและการประมาณการในเรื่องที่มีความไม่แน่นอนเสมอ การใช้ดุลยพินิจและการประมาณการดังกล่าวนี้  ส่งผลกระทบต่อจำนวนเงินที่แสดงในงบการเงินและต่อข้อมูลที่แสดงในหมายเหตุประกอบ                       งบการเงิน ผลที่เกิดขึ้นจริงอาจแตกต่างไปจากจำนวนที่ประมาณการไว้ การใช้ดุลยพินิจและ                      การประมาณการที่สำคัญมีดังนี้

ค่าเผื่อหนี้สงสัยจะสูญของลูกหนี้

ในการประมาณค่าเผื่อหนี้สงสัยจะสูญของลูกหนี้ ฝ่ายบริหารจำเป็นต้องใช้ดุลยพินิจในการประมาณการผลขาดทุนที่คาดว่าจะเกิดขึ้นจากลูกหนี้แต่ละราย โดยคำนึงถึงประสบการณ์การเก็บเงินในอดีต อายุของหนี้ที่คงค้างและสภาวะเศรษฐกิจที่เป็นอยู่ในขณะนั้น เป็นต้น

ที่ดิน อาคารและอุปกรณ์และค่าเสื่อมราคา

ในการคำนวณค่าเสื่อมราคาของอาคารและอุปกรณ์ ฝ่ายบริหารจำเป็นต้องทำการประมาณอายุการให้ประโยชน์และมูลค่าคงเหลือเมื่อเลิกใช้งานของอาคารและอุปกรณ์ และต้องทบทวนอายุการให้ประโยชน์และมูลค่าคงเหลือใหม่หากมีการเปลี่ยนแปลงเกิดขึ้น

นอกจากนี้ ฝ่ายบริหารจำเป็นต้องสอบทานการด้อยค่าของที่ดิน อาคารและอุปกรณ์ในแต่ละช่วงเวลาและบันทึกขาดทุนจากการด้อยค่าหากคาดว่ามูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์นั้น ในการนี้ฝ่ายบริหารจำเป็นต้องใช้ดุลยพินิจที่เกี่ยวข้องกับการคาดการณ์รายได้และค่าใช้จ่ายในอนาคตซึ่งเกี่ยวเนื่องกับสินทรัพย์นั้น

สินทรัพย์ไม่มีตัวตน

ในการบันทึกและวัดมูลค่าของสินทรัพย์ไม่มีตัวตน ณ วันที่ได้มา ตลอดจนการทดสอบการด้อยค่า                ในภายหลัง ฝ่ายบริหารจำเป็นต้องคำนึงถึงการเปลี่ยนแปลงอย่างมีนัยสำคัญเกี่ยวกับขอบเขตหรือลักษณะการใช้หรือคาดว่าจะใช้สินทรัพย์นั้น ซึ่งส่งผลกระทบทางลบต่อบริษัทฯในระหว่างปีหรือคาดว่าจะเกิดขึ้นในอนาคตอันใกล้ และบันทึกขาดทุนจากการด้อยค่าหากคาดว่ามูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์นั้น

สินทรัพย์ภาษีเงินได้รอการตัดบัญชี

บริษัทฯจะรับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษีและขาดทุนทางภาษีที่ไม่ได้ใช้เมื่อมีความเป็นไปได้ค่อนข้างแน่ว่าบริษัทฯจะมีกำไรทางภาษีในอนาคตเพียงพอที่จะใช้ประโยชน์จากผลแตกต่างชั่วคราวและขาดทุนนั้น ในการนี้ฝ่ายบริหารจำเป็นต้องประมาณการว่าบริษัทฯควรรับรู้จำนวนสินทรัพย์ภาษีเงินได้รอการตัดบัญชีเป็นจำนวนเท่าใด                       โดยพิจารณาถึงจำนวนกำไรทางภาษีที่คาดว่าจะเกิดในอนาคตในแต่ละช่วงเวลา

ผลประโยชน์หลังออกจากงานของพนักงานตามโครงการผลประโยชน์และผลประโยชน์ระยะยาวอื่นของพนักงาน

หนี้สินตามโครงการผลประโยชน์หลังออกจากงานของพนักงานและตามโครงการผลประโยชน์        ระยะยาวอื่นของพนักงาน ประมาณขึ้นตามหลักคณิตศาสตร์ประกันภัย ซึ่งต้องอาศัยข้อสมมติฐานต่าง ๆ ในการประมาณการนั้น เช่น อัตราคิดลด อัตราการขึ้นเงินเดือนในอนาคต อัตรามรณะ และอัตราการเปลี่ยนแปลงในจำนวนพนักงาน เป็นต้น

7.	รายการธุรกิจกับบุคคลหรือกิจการที่เกี่ยวข้องกัน

ในระหว่างปี บริษัทฯมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ยอดคงค้างระหว่างบริษัทฯและบุคคลหรือกิจการที่เกี่ยวข้องกัน ณ วันที่ 31 ธันวาคม 2560 และ 2559                        มีรายละเอียดดังนี้

ค่าตอบแทนกรรมการและผู้บริหาร

ในระหว่างปีสิ้นสุดวันที่ 31 ธันวาคม 2560 และ 2559 บริษัทฯมีค่าใช้จ่ายผลประโยชน์พนักงานให้แก่กรรมการและผู้บริหาร ดังต่อไปนี้

8.	เงินสดและรายการเทียบเท่าเงินสด

ณ วันที่ 31 ธันวาคม 2560 เงินฝากออมทรัพย์และเงินฝากประจำมีอัตราดอกเบี้ยระหว่างร้อยละ 0.37 ถึง 1.25 ต่อปี (2559: ร้อยละ 0.25 ถึง 1.45 ต่อปี)

9.	เงินลงทุนชั่วคราว

ณ วันที่ 31 ธันวาคม 2560 บริษัทฯมีการลงทุนในพันธบัตรหน่วยงานภาครัฐที่ไม่ระบุดอกเบี้ยจำนวน                    55 ล้านบาท ส่วนที่เหลือมีอัตราดอกเบี้ยระหว่างร้อยละ 0.90 ถึง 4.65 ต่อปี (2559: มีการลงทุน                         ในพันธบัตรหน่วยงานภาครัฐที่ไม่ระบุดอกเบี้ยจำนวน 6 ล้านบาท ส่วนที่เหลือมีอัตราดอกเบี้ยระหว่างร้อยละ 0.90 ถึง 5.00 ต่อปี)

10.	ลูกหนี้การค้าและลูกหนี้อื่น

11.	ยา เวชภัณฑ์และวัสดุคงเหลือ

12.	เงินฝากธนาคารที่มีภาระค้ำประกัน

ยอดคงเหลือนี้ คือ เงินฝากประจำซึ่งบริษัทฯได้นำไปค้ำประกันหนังสือค้ำประกันที่ธนาคารออกให้ในนามของบริษัทฯ

13.	เงินลงทุนระยะยาวอื่น

จำนวนนี้เป็นเงินลงทุนในหุ้นสามัญจำนวน 125,000 หุ้น ของบริษัท ไทย สเตมไลฟ์ จำกัด ซึ่งคิดเป็นอัตราร้อยละ 5 ของทุนของบริษัทดังกล่าว

14. 	ที่ดิน อาคารและอุปกรณ์

ณ วันที่ 31 ธันวาคม 2560 บริษัทฯมีส่วนปรับปรุงอาคารและอุปกรณ์จำนวนหนึ่งซึ่งตัดค่าเสื่อมราคาหมดแล้วแต่ยังใช้งานอยู่ มูลค่าตามบัญชีก่อนหักค่าเสื่อมราคาสะสมของสินทรัพย์ดังกล่าวมีจำนวนเงินประมาณ 469 ล้านบาท (2559: 408 ล้านบาท)

15.	สินทรัพย์ไม่มีตัวตน

การกระทบยอดมูลค่าตามบัญชีของสินทรัพย์ไม่มีตัวตนสำหรับปี 2560 และ 2559 แสดงได้ดังนี้

16.	เจ้าหนี้การค้าและเจ้าหนี้อื่น

17.	สำรองผลประโยชน์ระยะยาวของพนักงาน

จำนวนเงินสำรองผลประโยชน์ระยะยาวของพนักงานซึ่งเป็นเงินชดเชยพนักงานเมื่อออกจากงานและโครงการผลประโยชน์ระยะยาวอื่น แสดงได้ดังนี้

ค่าใช้จ่ายเกี่ยวกับผลประโยชน์ระยะยาวของพนักงานที่รับรู้ในรายการต่อไปนี้ในส่วนของกำไรหรือขาดทุน

บริษัทฯคาดว่าจะจ่ายชำระผลประโยชน์ระยะยาวของพนักงานภายใน 1 ปีข้างหน้าเป็นจำนวนประมาณ 1 ล้านบาท (2559: จำนวน 1 ล้านบาท)

ณ วันที่ 31 ธันวาคม 2560 ระยะเวลาเฉลี่ยถ่วงน้ำหนักในการจ่ายชำระผลประโยชน์ระยะยาวของพนักงานของบริษัทฯประมาณ 11 ปี (2559: 11 ปี)

สมมติฐานที่สำคัญในการประมาณการตามหลักคณิตศาสตร์ประกันภัย สรุปได้ดังนี้

ผลกระทบของการเปลี่ยนแปลงสมมติฐานที่สำคัญต่อมูลค่าปัจจุบันของภาระผูกพันผลประโยชน์ระยะยาวของพนักงาน ณ วันที่ 31 ธันวาคม 2560 และ 2559 สรุปได้ดังนี้

18.	สำรองตามกฎหมาย

ตามบทบัญญัติแห่งประมวลกฎหมายแพ่งและพาณิชย์ บริษัทฯต้องจัดสรรทุนสำรองไม่น้อยกว่า    ร้อยละ 5 ของจำนวนผลกำไรซึ่งบริษัทฯทำมาหาได้ทุกคราวที่จ่ายเงินปันผลจนกว่าทุนสำรองนั้น     จะมีจำนวนไม่น้อยกว่าร้อยละ 10 ของจำนวนทุนของบริษัทฯ สำรองตามกฎหมายดังกล่าวไม่สามารถนำไปจ่ายเงินปันผลได้ ในปัจจุบัน บริษัทฯได้จัดสรรสำรองตามกฎหมายไว้ครบถ้วนแล้ว

19.	ค่าใช้จ่ายตามลักษณะ

รายการค่าใช้จ่ายแบ่งตามลักษณะประกอบด้วยรายการค่าใช้จ่ายที่สำคัญดังต่อไปนี้

20.	ภาษีเงินได้

ค่าใช้จ่ายภาษีเงินได้สำหรับปีสิ้นสุดวันที่ 31 ธันวาคม 2560 และ 2559 สรุปได้ดังนี้

จำนวนภาษีเงินได้ที่เกี่ยวข้องกับส่วนประกอบแต่ละส่วนของกำไรขาดทุนเบ็ดเสร็จอื่นสำหรับปีสิ้นสุดวันที่ 31 ธันวาคม 2560 และ 2559 สรุปได้ดังนี้

รายการกระทบยอดระหว่างกำไรทางบัญชีกับค่าใช้จ่ายภาษีเงินได้ มีดังนี้

ส่วนประกอบของสินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชี ประกอบด้วยรายการดังต่อไปนี้

21.	กำไรต่อหุ้น

กำไรต่อหุ้นขั้นพื้นฐานคำนวณโดยหารกำไรสำหรับปีที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างปี

22.	ข้อมูลทางการเงินจำแนกตามส่วนงาน

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทฯที่ผู้มีอำนาจตัดสินใจสูงสุดด้านการดำเนินงานได้รับและสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงานของส่วนงาน ทั้งนี้ ผู้มีอำนาจตัดสินใจสูงสุดด้านการดำเนินงานของบริษัทฯคือ คณะกรรมการบริหาร

บริษัทฯดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ ธุรกิจโรงพยาบาล และดำเนินธุรกิจในเขตภูมิศาสตร์เดียว คือ ประเทศไทย บริษัทฯประเมินผลการปฏิบัติงานของ                   ส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานในงบการเงิน ดังนั้น รายได้ กำไรจากการดำเนินงาน และสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานและ                             เขตภูมิศาสตร์แล้ว

ข้อมูลเกี่ยวกับลูกค้ารายใหญ่

ในปี 2560 และ 2559 บริษัทฯไม่มีรายได้จากลูกค้ารายใดที่มีมูลค่าเท่ากับหรือมากกว่าร้อยละ 10                   ของรายได้ของกิจการ

23.	กองทุนสำรองเลี้ยงชีพ

บริษัทฯและพนักงานได้ร่วมกันจัดตั้งกองทุนสำรองเลี้ยงชีพขึ้นตามพระราชบัญญัติกองทุนสำรองเลี้ยงชีพ พ.ศ. 2530 โดยบริษัทฯและพนักงานจะจ่ายสมทบเข้ากองทุนเป็นรายเดือนในอัตรา                           ร้อยละ 3 และร้อยละ 5 ของเงินเดือน กองทุนสำรองเลี้ยงชีพนี้บริหารโดยบริษัทหลักทรัพย์จัดการกองทุนกสิกรไทย จำกัด และจะจ่ายให้แก่พนักงานเมื่อพนักงานนั้นออกจากงานตามระเบียบว่าด้วยกองทุนของบริษัทฯ ในปี 2560 บริษัทฯรับรู้เงินสมทบดังกล่าวเป็นค่าใช้จ่ายจำนวนเงินประมาณ                 8 ล้านบาท (2559: 8 ล้านบาท)

24.	เงินปันผล

25.	ภาระผูกพันและหนี้สินที่อาจเกิดขึ้น

25.1	ภาระผูกพันเกี่ยวกับรายจ่ายฝ่ายทุน

บริษัทฯมีรายจ่ายฝ่ายทุนที่เกี่ยวข้องกับการการปรับปรุง การก่อสร้างอาคารและงานระบบอาคาร               การซื้อเครื่องมือและอุปกรณ์ และซอฟต์แวร์คอมพิวเตอร์ ดังนี้

25.2	ภาระผูกพันเกี่ยวกับสัญญาเช่าดำเนินงาน

บริษัทฯได้เข้าทำสัญญาเช่าดำเนินงานที่เกี่ยวข้องกับการเช่าที่ดิน พื้นที่สำนักงาน อุปกรณ์และอื่น ๆ     อายุของสัญญามีระยะเวลา 1 ถึง 3 ปี

บริษัทฯมีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาข้างต้นดังนี้

25.3	ภาระผูกพันเกี่ยวกับสัญญาให้บริการระยะยาว

บริษัทฯได้ทำสัญญาบำรุงรักษาอุปกรณ์การแพทย์และบริการอื่น ๆ โดยมีค่าบริการที่ต้องจ่ายชำระ    ในระหว่างปี 2561 ถึงปี 2563 เป็นจำนวนเงินประมาณ 65 ล้านบาท (2559: จำนวน 20 ล้านบาทที่ต้องจ่ายชำระในระหว่างปี 2560 ถึงปี 2562)

25.4	การค้ำประกัน

ณ วันที่ 31 ธันวาคม 2560 บริษัทฯมีหนังสือค้ำประกันซึ่งออกโดยธนาคารในนามบริษัทฯเหลืออยู่เป็นจำนวน 3 ล้านบาท (2559: 3 ล้านบาท) ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจของบริษัทฯ โดยหนังสือค้ำประกันดังกล่าวเป็นหนังสือค้ำประกันเพื่อค้ำประกันการใช้ไฟฟ้า

26.	ลำดับชั้นของมูลค่ายุติธรรม

ณ วันที่ 31 ธันวาคม 2560 และ 2559 บริษัทฯมีสินทรัพย์ที่วัดมูลค่าด้วยมูลค่ายุติธรรมซึ่งมีลำดับชั้น           อยู่ในระดับ 2 ดังนี้

27.	เครื่องมือทางการเงิน

27.1	นโยบายการบริหารความเสี่ยง

เครื่องมือทางการเงินที่สำคัญของบริษัทฯตามที่นิยามอยู่ในมาตรฐานการบัญชีฉบับที่ 107 “การแสดงรายการและการเปิดเผยข้อมูลสำหรับเครื่องมือทางการเงิน” ประกอบด้วย เงินสดและรายการเทียบเท่าเงินสด เงินลงทุนชั่วคราว ลูกหนี้การค้าและลูกหนี้อื่น และเจ้าหนี้การค้าและเจ้าหนี้อื่น บริษัทฯ                       มีความเสี่ยงที่เกี่ยวข้องกับเครื่องมือทางการเงินดังกล่าว และมีนโยบายการบริหารความเสี่ยงดังนี้

ความเสี่ยงด้านการให้สินเชื่อ

บริษัทฯมีความเสี่ยงด้านการให้สินเชื่อที่เกี่ยวเนื่องกับลูกหนี้การค้าและลูกหนี้อื่น ฝ่ายบริหารควบคุมความเสี่ยงนี้โดยการกำหนดให้มีนโยบายและวิธีการในการควบคุมสินเชื่อที่เหมาะสม ดังนั้นบริษัทฯจึงไม่คาดว่าจะได้รับความเสียหายที่เป็นสาระสำคัญจากการให้สินเชื่อ นอกจากนี้ การให้สินเชื่อของบริษัทฯไม่มีการกระจุกตัวเนื่องจากบริษัทฯมีฐานของลูกค้าที่หลากหลายและมีอยู่จำนวนมากราย จำนวนสูงสุดที่บริษัทฯอาจต้องสูญเสียจากการให้สินเชื่อคือมูลค่าตามบัญชีของลูกหนี้การค้าและลูกหนี้อื่นที่แสดงอยู่ในงบแสดงฐานะการเงิน

ความเสี่ยงจากอัตราดอกเบี้ย

บริษัทฯมีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากสถาบันการเงินและเงินลงทุนชั่วคราวที่มีดอกเบี้ย สินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาดหรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน ความเสี่ยงจากอัตราดอกเบี้ยของบริษัทฯจึงอยู่ในระดับต่ำ

ความเสี่ยงจากอัตราแลกเปลี่ยน

บริษัทฯพิจารณาว่าไม่มีความเสี่ยงจากอัตราแลกเปลี่ยน เนื่องจากบริษัทฯไม่มีธุรกรรมที่เป็นเงินตราต่างประเทศที่มีสาระสำคัญ

27.2	มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของบริษัทฯจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด บริษัทฯจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบแสดงฐานะการเงิน

28.	การบริหารจัดการทุน

วัตถุประสงค์ในการบริหารจัดการทุนที่สำคัญของบริษัทฯ คือการจัดให้มีซึ่งโครงสร้างทุนที่เหมาะสมเพื่อสนับสนุนการดำเนินธุรกิจของบริษัทฯและเสริมสร้างมูลค่าการถือหุ้นให้กับผู้ถือหุ้น โดย ณ วันที่ 31 ธันวาคม 2560 บริษัทฯมีอัตราส่วนหนี้สินต่อทุนเท่ากับ 0.36:1 (2559: 0.22:1)

29.	การจัดประเภทรายการในงบการเงิน

บริษัทฯได้จัดประเภทรายการบัญชีบางรายการในงบการเงินใหม่ เพื่อให้สอดคล้องกับการจัดประเภทรายการบัญชีในปีปัจจุบัน การจัดประเภทรายการใหม่มีดังต่อไปนี้

ยกเว้นรายการปรับปรุงปีก่อนตามที่กล่าวไว้ในหมายเหตุประกอบงบการเงินข้อ 4 การจัดประเภทรายการบัญชีดังกล่าวไม่มีผลกระทบต่อกำไรหรือส่วนของผู้ถือหุ้นตามที่ได้รายงานไว้

30.	เหตุการณ์ภายหลังรอบระยะเวลารายงาน

เมื่อวันที่ 12 มีนาคม 2561 ที่ประชุมคณะกรรมการของบริษัทฯได้มีมติเพื่อเสนอขออนุมัติต่อที่ประชุมสามัญผู้ถือหุ้นประจำปี 2561 ดังต่อไปนี้

ก)	อนุมัติให้จ่ายเงินปันผลจากกำไรสะสมของบริษัทฯแก่ผู้ถือหุ้นในอัตราหุ้นละ 84 บาท เป็นเงินรวมทั้งสิ้น 504 ล้านบาท

ข)	อนุมัติการแปรสภาพบริษัทฯเป็นบริษัทมหาชนจำกัดและอนุมัติให้เปลี่ยนชื่อบริษัทเป็น                           “บริษัท โรงพยาบาลพระรามเก้า จำกัด (มหาชน)”

ค)	อนุมัติให้เปลี่ยนแปลงมูลค่าที่ตราไว้ของหุ้นสามัญของบริษัทฯจากมูลค่าหุ้นละ 100 บาท เป็นมูลค่าหุ้นละ 1 บาท ซึ่งจะส่งผลให้ทุนจดทะเบียนของบริษัทฯเปลี่ยนแปลงเป็น 600 ล้านหุ้น มูลค่าที่ตราไว้หุ้นละ 1 บาท รวมมูลค่าทั้งสิ้น 600 ล้านบาท

ง) 	อนุมัติให้เพิ่มทุนจดทะเบียนของบริษัทฯจากเดิม 600 ล้านบาทเป็น 800 ล้านบาท โดยการออกหุ้นสามัญเพิ่มทุนจำนวน 200 ล้านหุ้น มูลค่าที่ตราไว้หุ้นละ 1 บาท และอนุมัติการจัดสรรหุ้นเพิ่มทุนดังกล่าวดังนี้

- 	จัดสรรหุ้นเพิ่มทุน เพื่อเสนอขายแก่ประชาชนทั่วไปเป็นครั้งแรก (IPO)

-	จัดสรรหุ้นเพิ่มทุนจำนวน 12.5 ล้านหุ้น เพื่อเสนอขายแก่กรรมการและ/หรือผู้บริหารที่เป็น                       ผู้ก่อตั้งของบริษัทฯ

- 	จัดสรรหุ้นสามัญเพิ่มทุน เพื่อเสนอขายต่อผู้จัดหาหุ้นส่วนเกินของบริษัทฯ อันเกี่ยวเนื่องกับ              การจัดสรรหุ้นส่วนเกิน (Over-allotment Shares)

จ)	อนุมัติให้นำหุ้นของบริษัทฯเข้าจดทะเบียนเป็นหลักทรัพย์จดทะเบียนในตลาดหลักทรัพย์                     แห่งประเทศไทย

31.	การอนุมัติงบการเงิน

งบการเงินนี้ได้รับอนุมัติให้ออกโดยกรรมการผู้มีอำนาจของบริษัทฯเมื่อวันที่ 12 มีนาคม 2561

|  | (หน่วย: พันบาท) | (หน่วย: พันบาท) | (หน่วย: พันบาท) |

|  | ณ วันที่ | ณ วันที่ | ณ วันที่ |

|  | 31 ธันวาคม 2560 | 31 ธันวาคม 2559 | 1 มกราคม 2559 |

| งบแสดงฐานะการเงิน |  |  |  |

| สินทรัพย์ภาษีเงินได้รอการตัดบัญชีเพิ่มขึ้น | 26,624 | 24,419 | 22,440 |

| สำรองผลประโยชน์ระยะยาวของพนักงานเพิ่มขึ้น | 84,085 | 70,590 | 61,277 |

| กำไรสะสมที่ยังไม่ได้จัดสรรลดลง | (56,997) | (45,687) | (38,267) |

| องค์ประกอบอื่นของส่วนของผู้ถือหุ้นลดลง | (464) | (484) | (570) |

|  |  |  |  |

|  |  | (หน่วย: พันบาท) | (หน่วย: พันบาท) |

|  |  | สำหรับปีสิ้นสุดวันที่ 31 ธันวาคม | สำหรับปีสิ้นสุดวันที่ 31 ธันวาคม |

|  |  | 2560 | 2559 |

| งบกำไรขาดทุนเบ็ดเสร็จ | งบกำไรขาดทุนเบ็ดเสร็จ |  |  |

| กำไรขาดทุน: | กำไรขาดทุน: |  |  |

| ต้นทุนในการประกอบกิจการโรงพยาบาลเพิ่มขึ้น | ต้นทุนในการประกอบกิจการโรงพยาบาลเพิ่มขึ้น | 7,590 | 5,297 |

| ค่าใช้จ่ายในการขายเพิ่มขึ้น | ค่าใช้จ่ายในการขายเพิ่มขึ้น | 625 | 427 |

| ค่าใช้จ่ายในการบริหารเพิ่มขึ้น | ค่าใช้จ่ายในการบริหารเพิ่มขึ้น | 5,280 | 3,589 |

| ค่าใช้จ่ายภาษีเงินได้ลดลง | ค่าใช้จ่ายภาษีเงินได้ลดลง | (2,185) | (1,893) |

| กำไรสำหรับปีลดลง | กำไรสำหรับปีลดลง | (11,310) | (7,420) |

|  |  | (หน่วย: พันบาท) | (หน่วย: พันบาท) |

|  |  | สำหรับปีสิ้นสุดวันที่ 31 ธันวาคม | สำหรับปีสิ้นสุดวันที่ 31 ธันวาคม |

|  |  | 2560 | 2559 |

| กำไรขาดทุนเบ็ดเสร็จอื่น: | กำไรขาดทุนเบ็ดเสร็จอื่น: |  |  |

| ผลกระทบภาษีเงินได้ลดลง | ผลกระทบภาษีเงินได้ลดลง | (20) | (86) |

| กำไรขาดทุนเบ็ดเสร็จอื่นสำหรับปีเพิ่มขึ้น | กำไรขาดทุนเบ็ดเสร็จอื่นสำหรับปีเพิ่มขึ้น | 20 | 86 |

| กำไรต่อหุ้น: | กำไรต่อหุ้น: |  |  |

| กำไรต่อหุ้นขั้นพื้นฐานลดลง (บาท) | กำไรต่อหุ้นขั้นพื้นฐานลดลง (บาท) | (1.89) | (1.24) |



| ส่วนปรับปรุงที่ดิน อาคาร ส่วนปรับปรุงอาคารและห้องชุด | - | 10 - 30	ปี |

| งานระบบอาคาร | - | 10 - 20	ปี |

| เครื่องมือและอุปกรณ์การแพทย์ | - | 7 - 10	ปี |

| เครื่องตกแต่ง ติดตั้งและเครื่องใช้สำนักงาน | - | 3 - 10	ปี |

| ยานพาหนะ | - | 10	ปี |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  |  | 2560 | 2559 | นโยบายการกำหนดราคา |

| รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน |  |  |  |

| รายได้ค่ารักษาพยาบาล | รายได้ค่ารักษาพยาบาล | 2 | 2 | ราคาที่คิดกับลูกค้าทั่วไปหักส่วนลด |

| ค่าเช่าจ่าย | ค่าเช่าจ่าย | 1 | 1 | ราคาตามที่ระบุในสัญญา |

| ค่าบริการจ่าย | ค่าบริการจ่าย | 4 | 5 | ราคาที่คิดกับลูกค้าทั่วไปและ                      ราคาตามที่ระบุในสัญญา |

| รายการธุรกิจกับบุคคลที่เกี่ยวข้องกัน | รายการธุรกิจกับบุคคลที่เกี่ยวข้องกัน |  |  |  |

| รายได้ค่ารักษาพยาบาล | รายได้ค่ารักษาพยาบาล | 6 | 7 | ราคาที่คิดกับลูกค้าทั่วไปหักส่วนลด |

| ค่าเช่าจ่าย | ค่าเช่าจ่าย | 4 | - | ราคาตามที่ระบุในสัญญา |

| ซื้อสินทรัพย์ถาวร | ซื้อสินทรัพย์ถาวร | 321 | - | ราคาตามที่ระบุในสัญญาโดยอ้างอิงราคาประเมิน |



|  | (หน่วย: พันบาท) | (หน่วย: พันบาท) |

|  | 2560 | 2559 |

| ลูกหนี้การค้า - บุคคลหรือกิจการที่เกี่ยวข้องกัน |  |  |

| (หมายเหตุ 10) |  |  |

| บุคคลที่เกี่ยวข้องกัน (กรรมการและผู้ถือหุ้น) | 241 | 1,368 |

| บริษัทที่เกี่ยวข้องกัน (มีกรรมการร่วมกัน) | 1,376 | 609 |

| รวมลูกหนี้การค้า - บุคคลหรือกิจการที่เกี่ยวข้องกัน | 1,617 | 1,977 |

| สินทรัพย์ไม่หมุนเวียนอื่น - กิจการที่เกี่ยวข้องกัน |  |  |

| บริษัทที่เกี่ยวข้องกัน (มีกรรมการร่วมกัน) | 813 | 813 |

| รวมสินทรัพย์ไม่หมุนเวียนอื่น - กิจการที่เกี่ยวข้องกัน | 813 | 813 |

| เจ้าหนี้ค่าซื้อสินทรัพย์ถาวร - บุคคลที่เกี่ยวข้องกัน |  |  |

| (หมายเหตุ 16) |  |  |

| บุคคลที่เกี่ยวข้องกัน (ผู้ถือหุ้น) | 301,030 | - |

| รวมเจ้าหนี้ค่าซื้อสินทรัพย์ถาวร - บุคคลที่เกี่ยวข้องกัน | 301,030 | - |



|  | (หน่วย: พันบาท) | (หน่วย: พันบาท) |

|  | 2560 | 2559 |

| ผลประโยชน์ระยะสั้น | 61,354 | 50,702 |

| ผลประโยชน์หลังออกจากงาน | 557 | 530 |

| รวม | 61,911 | 51,232 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | 2560 | 2559 |

| เงินสด | 3,265 | 1,989 |

| เงินฝากธนาคารประเภทออมทรัพย์และกระแสรายวัน | 150,762 | 110,667 |

| เงินฝากธนาคารประเภทฝากประจำซึ่งถึงกำหนดจ่ายคืน                    ภายใน 3 เดือน | 52,828 | 66,081 |

| ตั๋วแลกเงิน | 30,950 | 30,000 |

| รวม | 237,805 | 208,737 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | 2560 | 2559 |

| เงินฝากธนาคารประเภทฝากประจำ | 208 | 174,716 |

| เงินลงทุนในหลักทรัพย์เผื่อขาย |  |  |

| หน่วยลงทุนในกองทุนเปิด | 26,944 | 106,945 |

| พันธบัตรรัฐบาลและหน่วยงานภาครัฐ | 77,975 | 14,681 |

| ตราสารหนี้ภาคเอกชน | 346,277 | 315,739 |

| รวมเงินลงทุนในหลักทรัพย์เผื่อขาย - ราคาทุน | 451,196 | 437,365 |

| บวก: กำไรที่ยังไม่เกิดขึ้นจากการเปลี่ยนแปลงมูลค่าเงินลงทุน | 2,321 | 2,421 |

| รวมเงินลงทุนในหลักทรัพย์เผื่อขาย - มูลค่ายุติธรรม | 453,517 | 439,786 |

| รวมเงินลงทุนชั่วคราว | 453,725 | 614,502 |



|  | (หน่วย: พันบาท) | (หน่วย: พันบาท) |

|  | 2560 | 2559 |

| ลูกหนี้การค้า - บุคคลหรือกิจการที่เกี่ยวข้องกัน |  |  |

| อายุหนี้คงค้างแยกตามวันที่หนี้ที่ค้างชำระ |  |  |

| ค้างชำระ |  |  |

| ไม่เกิน 3 เดือน | 1,615 | 1,924 |

| 3 - 6 เดือน | 2 | 47 |

| 6 - 12 เดือน | - | 6 |

| รวมลูกหนี้การค้า - บุคคลหรือกิจการที่เกี่ยวข้องกัน | 1,617 | 1,977 |

| ลูกหนี้การค้า - บุคคลหรือกิจการที่ไม่เกี่ยวข้องกัน |  |  |

| อายุหนี้คงค้างแยกตามวันที่หนี้ที่ค้างชำระ |  |  |

| ค้างชำระ |  |  |

| ไม่เกิน 3 เดือน | 116,773 | 118,164 |

| 3 - 6 เดือน | 6,434 | 9,827 |

| 6 - 12 เดือน | 2,749 | 4,533 |

| มากกว่า 12 เดือน | 15,666 | 14,678 |

| รวม | 141,622 | 147,202 |

| หัก: ค่าเผื่อหนี้สงสัยจะสูญ | (15,999) | (15,295) |

| รวมลูกหนี้การค้า - บุคคลหรือกิจการที่    ไม่เกี่ยวข้องกัน, สุทธิ | 125,623 | 131,907 |

| รวมลูกหนี้การค้า - สุทธิ | 127,240 | 133,884 |

| ลูกหนี้อื่น |  |  |

| ลูกหนี้อื่น - บุคคลหรือกิจการที่ไม่เกี่ยวข้องกัน | 2,625 | 4,817 |

| ดอกเบี้ยค้างรับ | 2,325 | 2,781 |

| รายได้ค้างรับ | 677 | 624 |

| รวมลูกหนี้อื่น | 5,627 | 8,222 |

| รวมลูกหนี้การค้าและลูกหนี้อื่น - สุทธิ | 132,867 | 142,106 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | 2560 | 2559 |

| ยา | 26,085 | 27,886 |

| เวชภัณฑ์ | 10,310 | 9,674 |

| วัสดุอื่น | 3,073 | 4,027 |

| รวม | 39,468 | 41,587 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  |  |  | อาคาร |  |  | เครื่องมือและ | เครื่องตกแต่ง |  | สินทรัพย์ระหว่าง |  |  |

|  |  | ส่วนปรับปรุง | ส่วนปรับปรุงอาคาร | ส่วนปรับปรุงอาคาร | ส่วนปรับปรุงอาคาร |  | อุปกรณ์ | ติดตั้งและ |  | ติดตั้งและงาน |  |  |

|  | ที่ดิน | ที่ดิน | ที่ดิน | และห้องชุด | งานระบบอาคาร | งานระบบอาคาร | ทางการแพทย์ | เครื่องใช้สำนักงาน | ยานพาหนะ | ระหว่างก่อสร้าง | รวม | รวม |

| ราคาทุน |  |  |  |  |  |  |  |  |  |  |  |  |

| 1 มกราคม 2559 | 138,966 | 17,157 | 17,157 | 647,037 | 385,424 | 385,424 | 512,803 | 238,284 | 18,431 | 66,143 | 2,024,245 | 2,024,245 |

| ซื้อเพิ่ม | - | - | - | 4,574 | 9,122 | 9,122 | 70,443 | 25,463 | 2,192 | 188,884 | 300,678 | 300,678 |

| จำหน่าย/ตัดจำหน่าย | - | - | - | - | (141) | (141) | (17,289) | (12,244) | - | - | (29,674) | (29,674) |

| โอนเข้า (ออก) | - | - | - | 88,008 | 71,993 | 71,993 | - | 27,088 | 1,163 | (188,252) | - | - |

| 31 ธันวาคม 2559 | 138,966 | 17,157 | 17,157 | 739,619 | 466,398 | 466,398 | 565,957 | 278,591 | 21,786 | 66,775 | 2,295,249 | 2,295,249 |

| ซื้อเพิ่ม | 332,595 | - | - | 7,255 | 12,120 | 12,120 | 44,775 | 13,030 | 3,550 | 302,097 | 715,422 | 715,422 |

| จำหน่าย | - | - | - | (909) | (22) | (22) | (4,080) | (14,571) | (3,150) | - | (22,732) | (22,732) |

| จัดประเภท | - | - | - | - | - | - | - | - | - | (2,257) | (2,257) | (2,257) |

| โอนเข้า (ออก) | - | - | - | 3,165 | 40,429 | 40,429 | 51,070 | 6,344 | 4,808 | (105,816) | - | - |

| 31 ธันวาคม 2560 | 471,561 | 17,157 | 17,157 | 749,130 | 518,925 | 518,925 | 657,722 | 283,394 | 26,994 | 260,799 | 2,985,682 | 2,985,682 |

| ค่าเสื่อมราคาสะสม |  |  |  |  |  |  |  |  |  |  |  |  |

| 1 มกราคม 2559 | - | 11,794 | 11,794 | 305,100 | 261,746 | 261,746 | 309,824 | 164,128 | 11,788 | - | 1,064,380 | 1,064,380 |

| ค่าเสื่อมราคาสำหรับปี | - | 794 | 794 | 23,397 | 26,790 | 26,790 | 45,726 | 21,081 | 1,474 | - | 119,262 | 119,262 |

| ค่าเสื่อมราคาสำหรับส่วนที่จำหน่าย/ตัดจำหน่าย | - | - | - | - | (95) | (95) | (16,538) | (11,745) | - | - | (28,378) | (28,378) |

| 31 ธันวาคม 2559 | - | 12,588 | 12,588 | 328,497 | 288,441 | 288,441 | 339,012 | 173,464 | 13,262 | - | 1,155,264 | 1,155,264 |

| ค่าเสื่อมราคาสำหรับปี | - | 792 | 792 | 24,781 | 31,511 | 31,511 | 55,900 | 22,188 | 1,790 | - | 136,962 | 136,962 |

| ค่าเสื่อมราคาสำหรับส่วนที่จำหน่าย | - | - | - | (273) | (3) | (3) | (3,882) | (13,477) | (2,236) | - | (19,871) | (19,871) |

| 31 ธันวาคม 2560 | - | 13,380 | 13,380 | 353,005 | 319,949 | 319,949 | 391,030 | 182,175 | 12,816 | - | 1,272,355 | 1,272,355 |

| มูลค่าสุทธิตามบัญชี |  |  |  |  |  |  |  |  |  |  |  |  |

| 31 ธันวาคม 2559 | 138,966 | 4,569 | 4,569 | 411,122 | 177,957 | 177,957 | 226,945 | 105,127 | 8,524 | 66,775 | 1,139,985 | 1,139,985 |

| 31 ธันวาคม 2560 | 471,561 | 3,777 | 3,777 | 396,125 | 198,976 | 198,976 | 266,692 | 101,219 | 14,178 | 260,799 | 1,713,327 | 1,713,327 |

| ค่าเสื่อมราคาสำหรับปี |  |  |  |  |  |  |  |  |  |  |  |  |

| ปี 2559 (จำนวน 98 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2559 (จำนวน 98 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2559 (จำนวน 98 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2559 (จำนวน 98 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2559 (จำนวน 98 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2559 (จำนวน 98 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2559 (จำนวน 98 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2559 (จำนวน 98 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2559 (จำนวน 98 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2559 (จำนวน 98 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2559 (จำนวน 98 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | 119,262 | 119,262 |

| ปี 2560 (จำนวน 115 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2560 (จำนวน 115 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2560 (จำนวน 115 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2560 (จำนวน 115 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2560 (จำนวน 115 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2560 (จำนวน 115 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2560 (จำนวน 115 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2560 (จำนวน 115 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2560 (จำนวน 115 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2560 (จำนวน 115 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | ปี 2560 (จำนวน 115 ล้านบาท รวมอยู่ในต้นทุนในการประกอบกิจการโรงพยาบาล ส่วนที่เหลือรวมอยู่ในค่าใช้จ่ายในการขายและบริหาร) | 136,962 | 136,962 |



|  | (หน่วย: พันบาท) | (หน่วย: พันบาท) |

|  | 2560 | 2559 |

| ซอฟท์แวร์คอมพิวเตอร์ - ราคาทุน | 180,587 | 173,074 |

| หัก: ค่าตัดจำหน่ายสะสม | (68,964) | (54,752) |

| หัก: ค่าเผื่อการด้อยค่า | (20,000) | (20,000) |

| มูลค่าตามบัญชี - สุทธิ | 91,623 | 98,322 |



|  | (หน่วย: พันบาท) | (หน่วย: พันบาท) |

|  | 2560 | 2559 |

| มูลค่าตามบัญชีต้นปี | 98,322 | 95,555 |

| ซื้อเพิ่ม | 5,256 | 15,334 |

| จัดประเภท | 2,257 | - |

| ค่าตัดจำหน่าย | (14,212) | (12,567) |

| มูลค่าตามบัญชีปลายปี | 91,623 | 98,322 |



|  | (หน่วย: พันบาท) | (หน่วย: พันบาท) |

|  | 2560 | 2559 |

| เจ้าหนี้การค้า - บุคคลหรือกิจการที่ไม่เกี่ยวข้องกัน | 109,227 | 108,686 |

| เจ้าหนี้อื่น - บุคคลหรือกิจการที่ไม่เกี่ยวข้องกัน | 46,600 | 22,837 |

| เจ้าหนี้ค่าซื้อสินทรัพย์ถาวร - บุคคลที่เกี่ยวข้องกัน | 301,030 | - |

| เจ้าหนี้ค่าซื้อสินทรัพย์ถาวร - บุคคลหรือกิจการ                     ที่ไม่เกี่ยวข้องกัน | 56,992 | 43,331 |

| ค่าธรรมเนียมแพทย์ค้างจ่าย | 81,828 | 79,977 |

| ค่าใช้จ่ายค้างจ่าย | 21,183 | 27,148 |

| รวมเจ้าหนี้การค้าและเจ้าหนี้อื่น | 616,860 | 281,979 |



|  | (หน่วย: พันบาท) | (หน่วย: พันบาท) |

|  | 2560 | 2559 |

|  |  | (ปรับปรุงใหม่) |

| สำรองผลประโยชน์ระยะยาวของพนักงานต้นปี | 93,300 | 81,728 |

| ส่วนที่รับรู้ในกำไรหรือขาดทุน: |  |  |

| ต้นทุนบริการในปัจจุบัน | 11,048 | 9,765 |

| ต้นทุนดอกเบี้ย | 2,447 | 2,145 |

| ผลประโยชน์ที่จ่ายในระหว่างปี | (1,238) | (338) |

| สำรองผลประโยชน์ระยะยาวของพนักงานปลายปี | 105,557 | 93,300 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | 2560 | 2559 |

|  |  | (ปรับปรุงใหม่) |

| ต้นทุนในการประกอบกิจการโรงพยาบาล | 7,590 | 6,773 |

| ค่าใช้จ่ายในการขายและการบริหาร | 5,905 | 5,137 |

| รวมค่าใช้จ่ายที่รับรู้ในกำไรหรือขาดทุน | 13,495 | 11,910 |



|  | 2560 | 2559 |

|  | (ร้อยละต่อปี) | (ร้อยละต่อปี) |

| อัตราคิดลด | 2.6 | 2.6 |

| อัตราการขึ้นเงินเดือนในอนาคต | 5.0 | 5.0 |

| อัตราการเปลี่ยนแปลงในจำนวนพนักงาน (ขึ้นกับช่วงอายุ) | 0.0 - 17.0 | 0.0 - 17.0 |



|  |  |  |  | (หน่วย: พันบาท) | (หน่วย: พันบาท) |

|  | ร้อยละของ การเปลี่ยนแปลงต่อปี | 2560 | 2560 | 2559 | 2559 |

|  | ร้อยละของ การเปลี่ยนแปลงต่อปี | เพิ่มขึ้น | ลดลง | เพิ่มขึ้น | ลดลง |

| อัตราคิดลด | 1 | (10,585) | 12,526 | (9,645) | 11,425 |

| อัตราการขึ้นเงินเดือนในอนาคต | 1 | 11,157 | (9,596) | 9,274 | (8,009) |

| อัตราการเปลี่ยนแปลงในจำนวนพนักงาน | 1 | (11,128) | 4,947 | (10,140) | 4,580 |



|  | (หน่วย: พันบาท) | (หน่วย: พันบาท) |

|  | 2560 | 2559 |

| เงินเดือน ค่าแรงและผลประโยชน์อื่นของพนักงาน | 668,921 | 600,274 |

| ค่าเสื่อมราคาและค่าตัดจำหน่าย | 151,173 | 131,830 |

| ค่าธรรมเนียมแพทย์ | 581,592 | 523,358 |

| ยา เวชภัณฑ์และวัสดุสิ้นเปลืองใช้ไป | 374,149 | 351,300 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | 2560 | 2559 |

|  |  | (ปรับปรุงใหม่) |

| ภาษีเงินได้ปัจจุบัน: |  |  |

| ภาษีเงินได้นิติบุคคลสำหรับปี | 57,017 | 59,597 |

| ภาษีเงินได้รอการตัดบัญชี: |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | (2,185) | (1,892) |

| ค่าใช้จ่ายภาษีเงินได้ที่แสดงอยู่ในงบกำไรขาดทุนเบ็ดเสร็จ | 54,832 | 57,705 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | 2560 | 2559 |

|  |  | (ปรับปรุงใหม่) |

| ภาษีเงินได้รอการตัดบัญชีที่เกี่ยวข้องกับผลขาดทุนจาก                 การวัดมูลค่าเงินลงทุนในหลักทรัพย์เผื่อขาย | (20) | (86) |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | 2560 |  | 2559 |

|  |  |  | (ปรับปรุงใหม่) |

| กำไรทางบัญชีก่อนภาษีเงินได้นิติบุคคล | 317,088 |  | 317,518 |

|  |  |  |  |

| อัตราภาษีเงินได้นิติบุคคล | ร้อยละ 20 |  | ร้อยละ 20 |

| กำไรทางบัญชีก่อนภาษีเงินได้นิติบุคคลคูณอัตราภาษี | 63,418 |  | 63,504 |

| ผลกระทบทางภาษีสำหรับ: |  |  |  |

| ค่าใช้จ่ายที่ไม่อนุญาตให้ถือเป็นค่าใช้จ่ายทางภาษี | 479 |  | 206 |

| ค่าใช้จ่ายที่มีสิทธิหักได้เพิ่มขึ้น | (9,065) |  | (6,005) |

| รวม | (8,586) |  | (5,799) |

| ค่าใช้จ่ายภาษีเงินได้ที่แสดงอยู่ในงบกำไรขาดทุนเบ็ดเสร็จ | 54,832 |  | 57,705 |



|  | (หน่วย: พันบาท) | (หน่วย: พันบาท) |

|  | งบแสดงฐานะการเงิน | งบแสดงฐานะการเงิน |

|  | 2560 | 2559 | 2559 |

|  |  | (ปรับปรุงใหม่) | (ปรับปรุงใหม่) |

| สินทรัพย์ภาษีเงินได้รอการตัดบัญชี |  |  |  |

| ค่าเผื่อหนี้สงสัยจะสูญ | 3,200 | 3,059 | 3,059 |

| ค่าเผื่อการด้อยค่าของสินทรัพย์ไม่มีตัวตน | 2,777 | 3,184 | 3,184 |

| สำรองผลประโยชน์ระยะยาวของพนักงาน | 21,111 | 18,660 | 18,660 |

| รวม | 27,088 | 24,903 | 24,903 |

| หนี้สินภาษีเงินได้รอการตัดบัญชี |  |  |  |

| กำไรที่ยังไม่เกิดขึ้นจากการเปลี่ยนแปลง    มูลค่าเงินลงทุนในหลักทรัพย์เผื่อขาย | 464 | 484 | 484 |

| รวม | 464 | 484 | 484 |

| สินทรัพย์ภาษีเงินได้รอการตัดบัญชี - สุทธิ | 26,624 | 24,419 | 24,419 |



| เงินปันผล | อนุมัติโดย | เงินปันผลจ่าย (พันบาท) | เงินปันผลจ่ายต่อหุ้น (บาท) |

| เงินปันผลประจำปี 2558 | ที่ประชุมสามัญประจำปีผู้ถือหุ้น     เมื่อวันที่ 28 เมษายน 2559 | 48,000 | 8 |

| เงินปันผลประจำปี 2559 | ที่ประชุมสามัญประจำปีผู้ถือหุ้น    เมื่อวันที่ 28 เมษายน 2560 | 48,000 | 8 |



|  | (หน่วย: ล้านบาท) | (หน่วย: ล้านบาท) |

|  | ณ วันที่ 31 ธันวาคม | ณ วันที่ 31 ธันวาคม |

|  | 2560 | 2559 |

| การปรับปรุง การก่อสร้างอาคารและงานระบบอาคาร | 1,011 | 44 |

| การซื้อเครื่องมือและอุปกรณ์ | 6 | 22 |

| การซื้อซอฟต์แวร์คอมพิวเตอร์ | 26 | 31 |

| รวมภาระผูกพันเกี่ยวกับรายจ่ายฝ่ายทุน | 1,043 | 97 |



|  |  | (หน่วย: ล้านบาท) |

|  | ณ วันที่ 31 ธันวาคม | ณ วันที่ 31 ธันวาคม |

|  | 2560 | 2559 |

| จ่ายชำระ |  |  |

| ภายใน 1 ปี | 8 | 10 |

| มากกว่า 1 ปี แต่ไม่เกิน 3 ปี | 2 | 11 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | 2560 | 2559 |

| สินทรัพย์ที่วัดด้วยมูลค่ายุติธรรม |  |  |

| เงินลงทุนชั่วคราว (หมายเหตุ 9) | 453,517 | 439,786 |



|  | (หน่วย: พันบาท) | (หน่วย: พันบาท) |

|  | ณ วันที่ 1 มกราคม 2559 | ณ วันที่ 1 มกราคม 2559 |

|  | ตามที่                       จัดประเภทใหม่ | ตามที่                       เคยรายงานไว้ |

| งบแสดงฐานะการเงิน |  |  |

| เจ้าหนี้การค้าและเจ้าหนี้อื่น | 259,501 | 260,855 |

| หนี้สินหมุนเวียนอื่น | 10,583 | 9,229 |

|  |  |  |

|  | (หน่วย: พันบาท) | (หน่วย: พันบาท) |

|  | สำหรับปีสิ้นสุดวันที่ 31 ธันวาคม 2559 | สำหรับปีสิ้นสุดวันที่ 31 ธันวาคม 2559 |

|  | ตามที่                       จัดประเภทใหม่ | ตามที่                       เคยรายงานไว้ |

| งบกำไรขาดทุนเบ็ดเสร็จ |  |  |

| ต้นทุนในการประกอบกิจการโรงพยาบาล |  |  |

| จัดประเภทใหม่ | 1,527,603 | 1,409,449 |

| ผลสะสมจากการเปลี่ยนแปลงนโยบายการบัญชี (หมายเหตุ 4) | 5,297 | - |

| รวม | 1,532,900 | 1,409,449 |

| ค่าใช้จ่ายในการขาย |  |  |

| จัดประเภทใหม่ | 54,015 | - |

| ผลสะสมจากการเปลี่ยนแปลงนโยบายการบัญชี (หมายเหตุ 4) | 427 | - |

| รวม | 54,442 | - |

|  | (หน่วย: พันบาท) | (หน่วย: พันบาท) |

|  | สำหรับปีสิ้นสุดวันที่ 31 ธันวาคม 2559 | สำหรับปีสิ้นสุดวันที่ 31 ธันวาคม 2559 |

|  | ตามที่                       จัดประเภทใหม่ | ตามที่                       เคยรายงานไว้ |

| ค่าใช้จ่ายในการบริหาร |  |  |

| จัดประเภทใหม่ | 364,095 | 404,434 |

| ผลสะสมจากการเปลี่ยนแปลงนโยบายการบัญชี (หมายเหตุ 4) | 3,589 | - |

| รวม | 367,684 | 404,434 |

| ค่าเสื่อมราคาและค่าตัดจำหน่าย |  |  |

| จัดประเภทใหม่ | - | 131,830 |

| รวม | - | 131,830 |